Diari Oficial de la Generalitat Valenciana


Sumari del DOGV 3263, del 12-06-1998 (1998/4684)

ORDRE de 29 de maig de 1998, de la Conselleria de Cultura, Educació i Ciència, per la qual es determina el nombre de places per especialitats que poden ser ocupades de manera definitiva per funcionaris docents, per al curs 1998/99, en els centres públics d'Educació Secundària, ensenyaments artístics i d'idiomes, dependents de la Conselleria de Cultura, Educació i Ciència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3263

Data del DOGV
:   12-06-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/4684


Data del document
:   29-05-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 29 de maig de 1998, de la Conselleria de Cultura, Educació i Ciència, per la qual es determina el nombre de places per especialitats que poden ser ocupades de manera definitiva per funcionaris docents, per al curs 1998/99, en els centres públics d'Educació Secundària, ensenyaments artístics i d'idiomes, dependents de la Conselleria de Cultura, Educació i Ciència. [1998/4684]
  
El Reial Decret 1.774/1994, de 5 d'agost (BOE núm. 234, de 30 de setembre), pel qual es regulen els concursos de trasllats per a la provisió de places corresponents als cossos docents que impartisquen els ensenyaments establits en al Llei Orgànica d'Ordenació General del Sistema Educatiu estableix que les administracions oferiran en els concursos de trasllats que es convoquen les vacants que es determinen.
  
La Resolució de 15 de gener de 1998 (DOGV núm. 3.169, de 26 de gener) del director general de Personal de la Conselleria de Cultura, Educació i Ciència, per la qual es convoca el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen ensenyaments artístics i d'idiomes, preveu en la base tercera que es publicarà la relació de places corresponents als cossos adés esmentats per al curs 1998/99, ordenats per centres. Per tant, cal determinar el nombre de places per especialitats que poden ser ocupades de manera definitiva per funcionaris docents per al curs 1998/99 en els centres públics dependents de la Conselleria de Cultura, Educació i Ciència, i, en conseqüència,
  
ORDENE
  
Primer
  
Als centres de Educació Secundària hi haurà per al curs 1998/99, i a l'efecte de concurs de trasllats, el nombre de places que poden ser ocupades de manera definitiva per funcionaris docents, indicats en l'annex 1 de la present ordre.
  
Segon
  
A les escoles oficials d'idiomes existirà per al curs 1998/99, i a l'efecte de concurs de trasllats el nombre de places que poden ser ocupades de manera definitiva per funcionaris docents, indicades en l'annex 2 de la present ordre.
  
Tercer
  
Als conservatoris de música, conservatoris de dansa i Escola Superior d'Art Dramàtic hi haurà per al curs 1998/99, i a l'efecte de concurs de trasllats, el nombre de places que poden ser ocupades de manera definitiva per funcionaris docents, indicades en l'annex 3 de la present ordre.
  
Quart
  
A les escoles d'Arts Aplicades i Oficis Artístics i a l'Escola de Ceràmica, hi haurà per al curs 1998/99, i a l'efecte de concurs de trasllats, el nombre de places que poden ser ocupades de manera definitiva funcionaris docents, indicades en l'annex 4 de la present ordre.
  
DISPOSICIÓ ADDICIONAL
  
Del que s'estableix en la present ordre, se n'efectuarà el corresponent assentament en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta la Direcció General de Personal perquè determine les places ocupades i les vacants, a l'efecte de concurs de trasllats, de les indicades en els annexos esmentats.
  
Segona
  
La dita ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present ordre, que posa fi a la via administrativa, podrà interposar-s'hi un recurs contenciós administratiu, que requerirà comunicació prèvia a l'òrgan que va dictar l'acte impugnat segons el que disposa l'article 110.3 de la Llei 30/1992, davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de l'ordre en el Diari Oficial de la Generalitat Valenciana, conformement al que disposa l'article 58.3 de la Llei de la Jurisdicció Contenciosa Administrativa.
  
València, 29 de maig de 1998
  
El conseller de Cultura, Educació i Ciència,